Na podlagi tretjega odstavka 14. člena Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13-ZDU-1G, 50/14, 90/14-ZDU-1L, 14/15-ZUUJFO in 76/15) in 16. člena Statuta Občine Markovci (Uradno glasilo slovenskih občin, št. 15/06 in 26/09) je Občinski svet Občine Markovci na svoji \_\_\_\_ seji, dne \_\_\_\_\_\_\_\_\_\_\_, na predlog župana sprejel naslednji

**S K L E P**

Občina Markovci kupi nepremičnini v **k.o. (416) Nova vas pri Markovcih** in sicer **parc. št. 170/1,** v izmeri 2984 m2 in **parc. št. 170/2,** v izmeri 3807 m2 (obe last Kmetijske zadruge Ptuj z.o.o.), za kupnino v skupni višini 12.000,00 EUR/m².

Občina bo plačala kupnino 30-i dan od notarske overitve podpisa prodajalca na pogodbi na TRR račun prodajalca. Proračunska sredstva so zagotovljena.

Številka: 478-0056/2016

Datum:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**OBRAZLOŽITEV**

Dne 2. 11. 2016 je Občina Markovci prejela vlogo za izdajo potrdila, da občina ne uveljavlja predkupne pravice na nepremičninah parc. št. 170/1 in parc. št. 170/2, obe k.o. (416) Nova vas pri Markovcih.

Ker je bilo ugotovljeno, da je na nepremičninah vknjižena omejitev in sicer zaznamba urejanja prostora in sicer na podlagi Odloka o razglasitvi nepremičnin kulturnih in zgodovinskih spomenikov na območju občine Ptuj (Uradni vestnik občin Ormož in Ptuj, št. 35/89) spomenik: Markovci – rimska stavba, je občina v skladu s predpisi uveljavljala predkupno pravico.

Na eni izmed nepremičnin se nahajajo tudi objekti in sicer za potrebe Čebelarskega društva Markovci.

V skladu s 26. členom Uredbe o stvarnem premoženju države in samoupravnih lokalnih skupnosti (Uradni list RS, št. 34/11, 42/12, 24/13 in 10/14) se lahko stvarno premoženje, katerega lastnik postane samoupravna lokalna skupnost, pridobiva v takem obsegu ter taki kvaliteti, ki zagotavljata najboljše pogoje za izvrševanje nalog bodočega upravljavca, brez nepotrebnih zalog. Glede na navedeno bo potrebno z lastnikom zemljišča skleniti kupoprodajno pogodbo.

V skladu z Zakonom o izvrševanju proračunov RS za leti 2016 in 2017 (Uradni list RS, št. 96/15 in 46/16) bo občina prodajalcu plačala kupnino 30-i dan od notarske overitve podpisa prodajalca na pogodbi.

Kupnina je določena s strani prodajalca in znaša cca. 1,77 EUR/m². Sredstva za nakup zemljišč so zagotovljena v proračunu*.*

Glede na navedeno predlagam Občinskemu svetu Občine Markovci, da predlog sklepa obravnava in sprejme.

Milan Gabrovec, prof.

župan